lv als lv lv it lv es ru lv pl fr eo sl lv lv lv de lv lv fi uz lv uz lv sl lv lv lv lv lv nl lv lv lv en lv lv lv lv lv lv lv lv lv lv lv lv lv lv lv nl lv lv lv lv pt lv pt lv lv pl lv lv en lv lv en lv lv sl lt hbs_lat lv lv nl lv lv lv lv eo lv lv lv sl lt hbs_lat lv lv lv lv en eo lv lv sl lt hbs_lat lv en lv en lv en lv pl fr eo sl lv lv lv de lv lv fi uz lv uz lv sl lv lv nl lv lv lv lv lv pt lv lv pl lv lv en lv lv en lv lv sl lt hbs_lat lv lv eo lv lv sl lt hbs_lat lv lv en eo lv lv sl lt hbs_lat lv en lv en lv nl lv fi lv lv lv lv lv lv lv lv lv lv en lv lv lv lv lv sv lv lv lv lv lv lv eu lv nb nl km km lv ru als lv lv pl fr eo sl lv de lv lv fi uz sl lv lv nl lv lv pl lv en en lv lv sl lv lv eo lv sl lv lv en eo lv lv sl lv en lv en lv lv lv lv
Karjeras nedēļā piedalījušies vairāk nekā 137 000 jauniešu
Izglītības, kultūras un sporta departaments
Sociālie pakalpojumi ģimenēm ar bērniem
Sociālie pakalpojumi personām ar invaliditāti un garīga rakstura traucējumiem
Īsfilma “Iepazīsim Rīgas apkaimes!” zīmju valodā
Sludinājuma iesniegšana par pirmsskolas vietas maiņu
Informācija par citām jomām
Informācija par citām jomām
Informācija par citām jomām
Sludinājumi par vietu maiņu
Sludinājuma iesniegšana par pirmsskolas vietas maiņu
Karjeras nedēļā piedalījušies vairāk nekā 137 000 jauniešu
Karjeras nedēļas pasākumos no 14. līdz 18. oktobrim 83 Latvijas pilsētās un novados piedalījās vairāk nekā 137 000 jauniešu. Latvijas skolās notika dažādi ar karjeras izvēli un nākotnes profesijām saistīti pasākumi – diskusijas ar dažādu nozaru profesionāļu dalību, interaktīvas stundas, domnīcas, atvērto durvju dienas, radošās darbnīcas, akcentējot mākslīgā intelekta un tehnoloģiju lomu nākotnes darba tirgū.
“Tehnoloģiju un mākslīgā intelekta attīstība un robotizācija strauji maina profesiju vidi. Mūsdienu jaunieši, iespējams, jau tuvā nākotnē strādās profesijās, kuru šobrīd vēl nemaz nav. Kādas tās būs, prognozēt ir grūti. Tāpēc ir jābūt atvērtiem pārmaiņām, lai dzīves laikā attīstītu un papildinātu savas zināšanas un prasmes. Aktualizējas arī starpnozaru un mūžizglītības jautājums – daudz būs tādu profesiju,  kuru pārstāvjiem kādā brīdī nāksies pārorientēties uz citu profesiju,” stāsta Valsts izglītības attīstības aģentūras (VIAA) Informācijas un karjeras atbalsta departamenta direktore Inta Asare.
Karjeras nedēļā pamatskolas skolēni Aizkrauklē, Jēkabpilī, Mērsragā, Tukumā, Jelgavā, Elejā, Krimuldā, Stalbē un Rīgā piedalījās izglītojošās un interaktīvās nodarbības, kurās izzināja nākotnes profesijas un prasmes, izmēģināja zīmēšanu 3D tehnikā. Savukārt 1.-6. klašu audzēkņi improvizatoru vadībā piedalījās digitāli izglītojošā spēlē, uzzinot par jaunajām profesijām, kuras jau var apgūt pasaules augstskolās, bet 7.- 9. klašu skolēni interaktīvās stundas laikā apzināja dažādas prasmes, kas būs nepieciešamas nākotnes darba tirgū. Ar 3D virtuālās realitātes briļļu palīdzību skolēni varēja virtuāli paviesoties trīs mūsdienīgos Latvijas uzņēmumos, kuros izmanto pasaulē jaunākās tehnoloģijas, un uzzināt prognozes par to, kā šīs profesijas mainīsies tuvākā un tālākā nākotnē.
Vidusskolēni un profesionālo izglītības iestāžu audzēkņi Kuldīgā, Daugavpilī, Valmierā, Rīgā un Ogrē kopā ar iedvesmojošām personībām diskutēja par profesijām un prasmēm nākotnē, apsprieda tehnoloģiju un mākslīgā intelekta nozīmi mūsdienās, kā arī izzināja to attīstību tuvākajā desmitgadē un ietekmi uz nākotnes darba tirgu. Diskusijas dalībnieku vidū bija uzņēmuma TET robotu treneris Andis Neilands, NATO Stratēģiskās komunikācijas izcilības centra pārstāve Linda Curika, “Emergen” mašīnmācīšanās laboratorijas vadītājs Aldis Ērglis, kā arī virkne pētnieku un uzņēmēju, kuri jau šobrīd  strādā ar nākotnes tehnoloģijām.
Savukārt 22. novembrī VIAA organizē nacionālo konferenci pašvaldību izglītības pārvalžu speciālistiem un Eiropas Sociālā fonda (ESF) projekta “Karjeras atbalsts vispārējās un profesionālās izglītības iestādēs” koordinatoriem, kurā diskutēs par karjeras attīstības atbalsta nozīmi un tā īstenošanu vispārējās un profesionālās izglītības iestādēs. Konferencē iepazīstinās ar karjeras attīstības atbalsta labās prakses piemēriem, pārrunās projektā sasniegto un modelēs risinājumus projekta ilgtspējai.
Karjeras nedēļa ir ikgadējs pasākumu cikls, kura laikā jauniešiem ir iespēja iepazīt iespējamo nodarbošanos  nākotnē, tikties ar dažādu profesiju pārstāvjiem, apmeklēt uzņēmumus un saņemt karjeras konsultācijas. Jaunieši var piedalīties dažādās diskusijās, radošajās darbnīcās, konkursos un citos izglītojošos pasākumos.
Šī gada Karjeras nedēļas tēma bija nākotnes profesijas un prasmes, kas būs nepieciešamas nākotnes darba tirgū. Karjeras nedēļas sauklis “Ielogojies nākotnē!” rosina jauniešus apzināties straujās izmaiņas tehnoloģijās, sabiedrībā un darba tirgū, kas liek jau no mazotnes mērķtiecīgi domāt par specifisku prasmju un kompetenču attīstīšanu.
Karjeras nedēļu organizē VIAA sadarbībā ar 83 Latvijas pilsētām un novadiem, un to finansē ESF projekts “Karjeras atbalsts vispārējās un profesionālās izglītības iestādēs”. Foto un video atskats uz Karjeras nedēļas norisi atrodams www.viaa.gov.lv/karjerasnedela.
Informāciju sagatavoja: Linda Miltiņa, Baltic Communication Partners kampaņas “Ielogojies nākotnē!” sabiedrisko attiecību speciāliste.
Interešu un profesionālās ievirzes (mākslas, mūzikas un sporta) izglītības programmu un amatiermākslas kolektīvu katalogs [ Klausīties ]
Reģistrācija pirmsskolas izglītības iestādei
Rīgas pilsētas darba ar jaunatni plāns 2019.–2023. gadam [ Klausīties ]
Brīvā laika pavadīšanas centri Rīgā un to darba laiki 2022./ 2023. mācību gada 1. pusgadā [ Klausīties ]
PARAKSTIES UZ MŪSU JAUNUMIEM
RD IKSD IZGLĪTĪBA KULTŪRA
K. Valdemāra ielā 5
Informatīvajos materiālos izmantotas fotogrāfijas, lai atspoguļotu Rīgas pašvaldības rīkotus un atbalstītus pasākumus. Gadījumos, ja ir rosinājums, kādu fotogrāfiju dzēst, par to informējiet, sūtot ziņu uz e-pasta adresi: iksd@riga.lv.
Šīs tīmekļa vietnes pārzinis ir Rīgas domes Izglītības, kultūras un sporta departaments, elektroniskā pasta adrese: iksd@riga.lv.
Informējam, ka šajā vietnē tiek izmantotas sīkdatnes (angļu val. "cookies"). Sīkdatne uzkrāj datus par vietnes apmeklējumu. Uzkrātās sīkdatnes var būt pieejamas arī mūsu pārbaudītiem un uzticamiem sadarbības partneriem (trešajām pusēm). Turpinot lietot šo vietni, Jūs piekrītat, ka mēs uzkrāsim un izmantosim sīkdatnes Jūsu ierīcē. Savu piekrišanu Jūs jebkurā laikā varat atsaukt, nodzēšot saglabātās sīkdatnes, taču Jums jāņem vērā, ka, ja atspējosiet noteikti nepieciešamās sīkdatnes, tīmekļa vietne nevarēs darboties pilnvērtīgi. Papildus informācija šeit
Es piekrītu saņemt sīkdatnes Es nepiekrītu saņemt sīkdatnes